ז'וסטיס ומפור

ז'וסטיס ומפור (בצרפתית: Justice Wamfor; נולד ב-5 באוגוסט 1981 בבאפוסם שבקמרון) הוא כדורגלן עבר קמרוני ששיחק בעמדת הקשר האחורי.

קריירת מועדונים 
ומפור נולד בבאפוסם שבקמרון, ובשנת 2000 החל את הקריירה המקצוענית שלו בראסינג באפוסם המקומית. לאחר מכן, שיחק במשך עשר עונות בליגת העל הבלגית, במדי ראסינג גנק וחרמינל בירסחוט. בעונותיו בליגת העל הבלגית ערך 185 הופעות ליגה, והבקיע ארבעה שערים.

ב-4 באוגוסט 2011 חתם ומפור במכבי פתח תקווה מליגת העל הישראלית, במדיה ערך 16 הופעות ליגה.

הוא סיים את הקריירה המקצוענית שלו ברויאל אנטוורפן מליגת המשנה הבלגית, וערך במדיה שלוש הופעות ליגה.

קריירה בינלאומית 
ב-15 בנובמבר 2005 ערך ומפור את הופעת הבכורה שלו בנבחרת קמרון, בתיקו 0-0 נגד נבחרת מרוקו במשחק ידידות. בסך הכל ערך שש הופעות במדי הנבחרת.

קישורים חיצוניים

הערות שוליים 

כדורגלנים קמרונים
קשרי כדורגל קמרונים
באפוסם: כדורגלנים
כדורגלני ראסינג גנק
כדורגלני בירסחוט
כדורגלני מכבי פתח תקווה
כדורגלני רויאל אנטוורפן
כדורגלני נבחרת קמרון
ספורטאים קמרונים בבלגיה
ספורטאים קמרונים בישראל
כדורגלנים זרים בישראל
קמרונים שנולדו ב-1981